CELEX: C2005/093/27
Language: lt
Date: 2005-04-16 00:00:00
Title: Byla C-76/05 Finanzgericht Köln (Vokietija) 2005 m. sausio 27 d. nutartimi pateiktas prašymas priimti prejudicinį sprendimą byloje Herbert Schwarz ir Marga Gootjes-Schwarz prieš Finanzamt Bergisch Gladbach

16.4.2005   
            
            
               LT
            
            
               Europos Sąjungos oficialusis leidinys
            
            
               C 93/15
            
         Finanzgericht Köln (Vokietija) 2005 m. sausio 27 d. nutartimi pateiktas prašymas priimti prejudicinį sprendimą byloje Herbert Schwarz ir Marga Gootjes-Schwarz prieš Finanzamt Bergisch Gladbach
   (Byla C-76/05)
   (2005/C 93/27)
   Proceso kalba: vokiečių
   
      Finanzgericht Köln (Vokietija) 2005 m. sausio 27 d. nutartimi kreipėsi į Europos Bendrijų Teisingumo Teismą su prašymu, kurį Teisingumo Teismo sekretoriatas gavo 2005 m. vasario 16 d., priimti prejudicinį sprendimą byloje Herbert Schwarz ir Marga Gootjes-Schwarz prieš Finanzamt Bergisch Gladbach.
   
      Finanzgericht Köln prašo Teisingumo Teismo atsakyti į šį klausimą:
   
                
            
            
               Ar EB sutarties 8a straipsniui (po pakeitimų – EB sutarties 18 straipsnis; judėjimo laisvė), 43 straipsniui (po pakeitimų – EB sutarties 39 straipsnis; laisvas darbuotojų judėjimas), 52 straipsniui (po pakeitimų – EB sutarties 43 straipsnis; įsisteigimo laisvė) ir 59 straipsniui (po pakeitimų – EB sutarties 49 straipsnis; laisvė teikti paslaugas) neprieštarauja tai, kad pagal 1998 m. ir 1999 m. galiojusio Einkommensteuergesetz (Pajamų mokesčio įstatymas) 10 straipsnio 1 dalies 9 punktą tam tikrų Vokietijos mokyklų rinkliavos gali būti pripažintos specialiomis išlaidomis, mažinančiomis pajamų mokestį, o mokyklų, esančių likusioje Bendrijos teritorijoje, rinkliavos tokiomis išlaidomis nepripažįstamos?